钦定古今图书集成/明伦汇编/氏族典/第185卷 > 《廖用贤尚友录》 > 萧锋
## 钦定古今图书集成/明伦汇编/氏族典/第185卷 > 《廖用贤尚友录》 > 萧锋

按《南齐书江夏王锋传》：“江夏王锋，字宣颖，太祖第十
二子。永明五年，为辅国将军、南彭城、平昌二郡太守，
转散骑常侍。七年，迁左卫将军，仍转侍中，领石头戍
事。九年，出为徐州刺史。郁林即位，加散骑常侍。隆昌
元年，入为待中，领骁骑将军，寻加秘书监。锋好琴书，
有武力。高宗杀诸王，锋遗书诮责，左右不为通，高宗”
深惮之，不敢于第收锋，使兼祠官于太庙。夜遣兵庙
中收之。锋出登车，兵人欲上车防勒，锋以手击却数
人皆应时倒地，于是敢近者遂逼害之，时年二十。